title: Padomes Lēmums 2014/71/KĀDP ( 2013. gada 18. novembris ) par to, lai parakstītu un noslēgtu Nolīgumu starp Eiropas Savienību un Čīles Republiku, ar ko izveido sistēmu Čīles Republikas dalībai Eiropas Savienības krīzes pārvarēšanas operācijās

text:
               11.2.2014

               LV

               Eiropas Savienības Oficiālais Vēstnesis

               L 40/1

         PADOMES LĒMUMS 2014/71/KĀDP
   (2013. gada 18. novembris)
   par to, lai parakstītu un noslēgtu Nolīgumu starp Eiropas Savienību un Čīles Republiku, ar ko izveido sistēmu Čīles Republikas dalībai Eiropas Savienības krīzes pārvarēšanas operācijās
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Nosacījumi par trešo valstu dalību Eiropas Savienības krīzes pārvarēšanas operācijās būtu jānosaka nolīgumā, ar ko izveido sistēmu šādai iespējamai turpmākai dalībai, nevis jāizstrādā katrai operācijai atsevišķi.

               (2)

               Pēc tam, kad Padome 2010. gada 26. aprīlī pieņēma lēmumu, ar kuru pilnvaroja sākt sarunas, Augstā pārstāve ārlietās un drošības politikas jautājumos risināja sarunas par Nolīgumu starp Eiropas Savienību un Čīles Republiku, ar ko izveido sistēmu Čīles Republikas dalībai Eiropas Savienības krīzes pārvarēšanas operācijās (“nolīgums”).

               (3)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Čīles Republiku, ar ko izveido sistēmu Čīles Republikas dalībai Eiropas Savienības krīzes pārvarēšanas operācijās.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai tas kļūtu saistošs Savienībai.
   3. pants
   Padomes priekšsēdētājs Savienības vārdā sniedz nolīguma 16. panta 1. punktā paredzēto paziņojumu (1).
   4. pants
   Šis lēmums stājas spēkā tā pieņemšanas dienā.

      Briselē, 2013. gada 18. novembrī

            Padomes vārdā –

            priekšsēdētāja

         C. ASHTON

      (1)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2012/647/ES: Padomes Lēmums ( 2012. gada 16. oktobris ), ar ko ieceļ Reģionu komitejas locekli no Vācijas

text:
               18.10.2012

               LV

               Eiropas Savienības Oficiālais Vēstnesis

               L 287/11

         PADOMES LĒMUMS
   (2012. gada 16. oktobris),
   ar ko ieceļ Reģionu komitejas locekli no Vācijas
   (2012/647/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Petra ROTH kundzes pilnvaru termiņa beigām ir atbrīvojusies Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2015. gada 25. janvārim, Reģionu komitejas locekļa amatā tiek iecelta:

               —

                  Dagmar MÜHLENFELD kundze, Oberbürgermeisterin der Stadt Mülheim an der Ruhr.

         2. pants
   Šis lēmums stājas spēkā tā pieņemšanas dienā.

      Luksemburgā, 2012. gada 16. oktobrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Padomes lēmums (2002. gada 28. novembris), ar ko izveido mehānismu tiesību sistēmu izvērtēšanai un to īstenošanai valsts līmenī cīņā pret terorismu

text:
Svarīgs juridisks paziņojums

|

32002D0996

Oficiālais Vēstnesis L 349 , 24/12/2002 Lpp. 0001 - 0003

		Padomes lēmums(2002. gada 28. novembris),ar ko izveido mehānismu tiesību sistēmu izvērtēšanai un to īstenošanai valsts līmenī cīņā pret terorismu(2002/996/TI)EIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā 29. pantu un 34. panta 1. punktu,ņemot vērā Spānijas Karalistes iniciatīvu [1],ņemot vērā Eiropas Parlamenta atzinumu [2],tā kā:(1) Tieslietu un iekšlietu padomes sanāksme 2001. gada 20. septembrī izlēma, kā tas ir ierakstīts Padomes secinājumu 15. punktā, uzdot 36. panta komitejai izstrādāt vienkāršāku un ātrāku izvērtēšanas mehānisma veidu, kas definēts Vienotajā rīcībā 97/827/TI (1997. gada 5. decembris), ar ko izveido mehānismu, lai izvērtētu starptautisko saistību cīņai pret organizēto noziedzību piemērošanu un īstenošanu valsts līmenī [3], lai noteiktu līdzinieku pārbaudes kārtību par valsts pretterorisma pasākumiem.(2) Nepieciešams uzlabot valstu tiesību sistēmas cīņā pret terorismu, kā arī to īstenošanu.(3) Katras tiesību sistēmas izstrāde un īstenošana valsts līmenī ir katras dalībvalsts galvenā kompetence, kaut gan Eiropas Savienības mērogā dalībvalstis informē viena otru par saturu, lai sasniegtu lielāku efektivitāti cīņā pret terorismu.(4) Saskaņā ar iepriekš minēto Padomes 2001. gada 20. septembra mandātu ir arī vēlams izveidot mehānismu, kas Līgumā paredzētās sadarbības ietvaros dod dalībvalstīm iespēju uz vienlīdzības un savstarpējas uzticības pamata izvērtēt valsts tiesību sistēmas cīņā pret terorismu un to īstenošanu,IR PIEŅĒMUSI ŠO LĒMUMU.1. pantsIzvērtēšanas mehānisma ieviešana1. Līdzinieku izvērtēšanas mehānismu valsts pasākumiem cīņā pret terorismu dalībvalstu starptautiskās sadarbības ietvaros izveido saskaņā ar turpmāk sīki izstrādātajiem noteikumiem.2. Katra dalībvalsts apņemas nodrošināt, ka tās iestādes cieši sadarbojas ar izvērtēšanas grupām, kas izveidotas ar šo lēmumu tā īstenošanas mērķim, pienācīgi ievērojot valsts līmenī piemērojamo tiesiskumu un ētiku.2. pantsIzvērtēšanas objekti1. Katram izvērtēšanas pasākumam 36. panta komiteja pēc priekšsēdētāja priekšlikuma nosaka specifisku objektu, kā arī secību, kādā izvērtē katru dalībvalsti.Atkarībā no izvēlētā specifiskā izvērtēšanas objekta 36. panta komiteja pieņem lēmumu par Padomes darba grupas izveidošanu tās pakļautībā, kas veic izvērtēšanu, vai pati veic izvērtēšanu.Bez tam 36. panta komiteja pieņem lēmumu par katra izvērtēšanas pasākuma biežumu.2. Padomes priekšsēdētājs sagatavo izvērtēšanu ar Padomes ģenerālsekretariāta palīdzību, kas jo īpaši izmanto valsts ekspertus, kuri norīkoti šim mērķim. Komisija ir pilnībā iesaistīta sagatavošanas darbā.3. Pirmais izvērtēšanas pasākums beidzas ne vēlāk kā 2003. gada vidū.3. pantsEkspertu norīkošana1. Katra dalībvalsts pēc priekšsēdētāja iniciatīvas nosūta Padomes ģenerālsekretariātam ne vēlāk kā četras nedēļas pēc dienas, kad 36. panta komiteja nolemj uzsākt specifiska objekta izvērtēšanu, viena līdz trīs ekspertu vārdus, kuriem ir ievērojama pieredze jautājumā, kas saistīts ar izvērtēšanu terorisma apkarošanas jomā, un kuri ir gatavi piedalīties vismaz vienā izvērtēšanas pasākumā.2. Priekšsēdētājs izveido dalībvalstu norīkoto ekspertu sarakstu un nosūta to 36. panta komitejai vai šim mērķim izveidotai darba grupai.4. pantsIzvērtēšanas grupaPriekšsēdētājs no 3. panta 2. punktā minētā saraksta izvēlas grupu ar diviem ekspertiem katras dalībvalsts izvērtēšanai, nodrošinot, ka tie nav attiecīgās dalībvalsts pilsoņi.Katras izvērtēšanas grupā iecelto ekspertu vārdus paziņo 36. panta komitejai vai šim mērķim izveidotai darba grupai.Izvērtēšanas grupai visos uzdevumos palīdz Padomes ģenerālsekretariāts un Komisija.5. pantsAnketas sagatavošanaPriekšsēdētājs ar Padomes ģenerālsekretariāta un Komisijas palīdzību izveido anketu visu dalībvalstu izvērtēšanai specifiskā objekta ietvaros, kas definēts 2. panta 1. punktā, un iesniedz to apstiprināšanai 36. panta komitejai vai šim mērķim izveidotai darba grupai. Šajā sakarā attiecīgā gaidījumā pieprasa jebkuras Padomes darba grupas atzinumu, kurai ir kompetence izvērtējamajā jautājumā. Anketu izveido tā, lai konstatētu visu lietderīgo informāciju izvērtēšanas veikšanai. Izvērtējamā dalībvalsts nodrošina, ka tā atbild uz anketu viena mēneša laikā pēc iespējas pilnīgāk un pievieno, ja nepieciešams, visas vajadzīgās tiesību normas, kā arī vajadzīgo tehnisko un praktisko informāciju.6. pantsIzvērtēšanas vizīteNe vēlāk kā sešas nedēļas pēc anketas atbildes saņemšanas gadījumos, kad tas uzskatāms par lietderīgu, izvērtēšanas grupa ceļo uz to dalībvalsti ar mērķi precizēt anketas atbildes, kur vizītes programmu izstrādā apmeklētā dalībvalsts, pamatojoties uz izvērtēšanas grupas priekšlikumu, lai aptaujātu politiskās, administratīvās, policijas, muitas un tiesu iestādes, kā arī jebkuru citu atbilstošu iestādi.7. pantsZiņojuma projekta sagatavošanaNe vēlāk kā 15 dienas pēc anketas atbilžu saņemšanas vai pēc 6. pantā minētās vizītes, ja šāda vizīte ir notikusi, izvērtēšanas grupa sagatavo konspektīvu ziņojuma projektu un iesniedz to izvērtētajai dalībvalstij, kas sniedz savu atzinumu sešu nedēļu laikā. Ja izvērtēšanas grupa uzskata to par lietderīgu, tā groza savu ziņojumu, ņemot vērā izvērtētās dalībvalsts komentārus.8. pantsZiņojuma apspriešana un pieņemšana1. Priekšsēdētājs nosūta ziņojuma projektu, kas ir konfidenciāls, 36. panta komitejas vai šim mērķim izveidotās darba grupas locekļiem, pievienojot visus izvērtētās dalībvalsts komentārus, kurus nepieņēma izvērtēšanas grupa.2. 36. panta komitejas vai šim mērķim izveidotās darba grupas sanāksme sākas ar izvērtēšanas grupas locekļu ziņojuma projekta prezentāciju. Tad izvērtētās dalībvalsts pārstāvis sniedz komentārus, informāciju vai paskaidrojumus, kurus viņš uzskata par vajadzīgiem. 36. panta komiteja vai šim mērķim izveidotā darba grupa apspriež ziņojuma projektu un vienprātībā pieņem secinājumus.3. Priekšsēdētājs pilna izvērtēšanas pasākuma beigās informē Padomi ar attiecīgiem līdzekļiem par izvērtēšanas pasākumu rezultātiem. Padome vajadzības gadījumā var izteikt attiecīgai dalībvalstij jebkādas rekomendācijas un aicināt to ziņot Padomei par to, kas paveikts līdz termiņam, ko nosaka Padome.4. Pilna izvērtēšanas pasākuma beigās priekšsēdētājs informē Eiropas Parlamentu par izvērtēšanas mehānisma īstenošanu saskaņā ar 9. panta 2. punktu.9. pantsKonfidencialitāte1. Izvērtēšanas grupas ekspertiem pieprasa ievērot jebkuras informācijas konfidencialitāti, kuru tie iegūst saistībā ar savu uzdevumu. Tādēļ dalībvalstis nodrošina, ka to 3. panta kārtībā ieceltie eksperti atbilstu attiecīgiem drošības noteikumiem.2. Šā lēmuma ietvaros sagatavotais ziņojums ir vismaz ierobežotas aprites dokuments. Taču izvērtētā dalībvalsts var publicēt ziņojumu uz savu atbildību. Tā saņem Padomes saskaņojumu, ja tā vēlas publicēt tikai atsevišķas ziņojuma daļas.10. pantsMehānisma pārskatīšanaNe vēlāk kā visu dalībvalstu pirmās izvērtēšanas beigās Padome izskata mehānisma sīki izstrādātās normas un piemērošanas apjomu un, ja nepieciešams, veic šī lēmuma pielāgojumus.11. pantsSpēkā stāšanās dienaŠis lēmums stājas spēkā tā publicēšanas dienā Oficiālajā Vēstnesī.12. pantsPublicēšanaŠo lēmumu publicē Oficiālajā Vēstnesī.Briselē, 2002. gada 28. novembrīPadomes vārdā —priekšsēdētājsB. Haarder[1] OV C 151, 25.6.2002., 14. lpp.[2] Atzinums sniegts 2002. gada 24. septembrī (Oficiālajā Vēstnesī vēl nav publicēts).[3] OV L 344, 15.12.1997., 7. lpp.--------------------------------------------------


title: 2009/576/EK: Padomes Lēmums ( 2009. gada 27. jūlijs ), ar ko ieceļ amatā Reģionu komitejas locekļa aizstājēju no Apvienotās Karalistes

text:
               30.7.2009

               LV

               Eiropas Savienības Oficiālais Vēstnesis

               L 198/55

      PADOMES LĒMUMS

   (2009. gada 27. jūlijs),
   ar ko ieceļ amatā Reģionu komitejas locekļa aizstājēju no Apvienotās Karalistes
   (2009/576/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Apvienotās Karalistes valdības ierosinājumu,
   tā kā:

               (1)

               Padome 2006. gada 24. janvārī ir pieņēmusi Lēmumu 2006/116/EK, ar ko uz laiku no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Robert NEILL kunga atkāpšanās no amata ir atbrīvojusies viena Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo uz atlikušo pilnvaru laiku, proti, līdz 2010. gada 25. janvārim, Reģionu komitejā par locekļa aizstājēju ir iecelts:

      Roger EVANS kungs, Assembly Member for Havering & Redbridge, England (izvirzīts no Lielās Londonas asamblejas – Greater London Assembly).
   2. pants
   Šis lēmums stājas spēkā tā pieņemšanas dienā.

      Briselē, 2009. gada 27. jūlijā

            Padomes vārdā –

            priekšsēdētājs

         C. BILDT

      (1)  OV L 56, 25.2.2006., 75. lpp.


title: 2005/547/EK: Eiropas Parlamenta Lēmums (2005. gada 12. aprīlis) par Eiropas Narkotiku un narkomānijas apkarošanas uzraudzības centra 2003. finanšu gada budžeta izpildes apstiprināšanu tās direktoram

text:
               27.7.2005

               LV

               Eiropas Savienības Oficiālais Vēstnesis

               L 196/120

      EIROPAS PARLAMENTA LĒMUMS

   (2005. gada 12. aprīlis)
   par Eiropas Narkotiku un narkomānijas apkarošanas uzraudzības centra 2003. finanšu gada budžeta izpildes apstiprināšanu tās direktoram
   (2005/547/EK)
   EIROPAS PARLAMENTS,
   ņemot vērā Revīzijas palātas ziņojumu par Eiropas Narkotiku un narkomānijas apkarošanas uzraudzības centra gada pārskatiem 2003. finanšu gadam kopā ar centra atbildēm (1),
   ņemot vērā Padomes 2005. gada 8. marta ieteikumu (6862/2005 – C6-0071/2005),
   ņemot vērā EK līgumu, īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par finanšu regulu, kas piemērojama Eiropas Kopienu vispārējam budžetam (2), un īpaši tās 185. pantu, un 2003. gada 18. jūnija Padomes Regulu (EK) Nr. 1651/2003, kas groza Regulu (EEK) Nr. 302/93 par Eiropas Narkotiku un narkomānijas apkarošanas uzraudzības centra nodibināšanu (3), un īpaši tās 11.a pantu,
   ņemot vērā 2002. gada 19. novembra Komisijas Regulu (EK, Euratom) Nr. 2343/2002 par finanšu ietvarregulu institūcijām, kuras minētas Padomes regulas (EK, Euratom) Nr. 1605/2002 185. pantā par Finanšu regulas piemērošanu vispārējam Eiropas Kopienu budžetam (4), un īpaši tās 94. pantu,
   ņemot vērā tā Reglamenta 70. un 71. pantu, kā arī V pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0074/2005),

               1.

               uzskata, ka Eiropas Narkotiku un narkomānijas apkarošanas uzraudzības centra direktors ir izpildījis savas saistības sakarā ar šī centra 2003. finanšu gada budžetu;

               2.

               protokolē tās komentārus papildus rezolūcijā;

               3.

               uzdod tās priekšsēdētājam nosūtīt šo lēmumu un papildu rezolūciju Eiropas Narkotiku un narkomānijas apkarošanas uzraudzības centra direktoram, Padomei, Komisijai un Revīzijas palātai, un publicēt tās Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 324, 30.12.2004., 83. lpp.

      (2)  OV L 248, 16.9.2002., 1. lpp.

      (3)  OV L 245, 29.9.2003., 30. lpp.

      (4)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      ar piezīmēm lēmumam par budžeta izpildes apstiprināšanu Eiropas Narkotiku un narkomānijas apkarošanas uzraudzības centra direktoram 2003. finanšu gada ietvaros
      EIROPAS PARLAMENTS,
      ņemot vērā Revīzijas palātas ziņojumu par Eiropas Narkotiku un narkomānijas apkarošanas uzraudzības centra gada pārskatiem 2003. finanšu gadam kopā ar centra atbildēm (1),
      ņemot vērā Padomes, 2005. gada 8. marta ieteikumu (6862/2005 – C6-0071/2005),
      ņemot vērā EK līgumu, īpaši tā 276. pantu,
      ņemot vērā Padomes 2002. gada 25. jūnija Regulu (EK, Euratom) Nr. 1605/2002 par finanšu regulu, kas piemērojama Eiropas Kopienu vispārējam budžetam (2), un īpaši tās 185. pantu, un 2003. gada 18. jūnija Padomes Regulu (EK) Nr. 1651/2003, kas groza Regulu (EEK) Nr. 302/93 par Eiropas Narkotiku un narkomānijas apkarošanas uzraudzības centra nodibināšanu (3), un īpaši tās 11.a pantu,
      ņemot vērā 2002. gada 19. novembra Komisijas regulu (EK, Euratom) Nr. 2343/2002 par finanšu ietvarregulu institūcijām, kuras minētas Padomes Regulas (EK, Euratom) Nr. 1605/2002 185. pantā par Finanšu regulas piemērošanu vispārējam Eiropas Kopienu budžetam (4), un īpaši tās 94. pantu,
      ņemot vērā tā Reglamenta 70. un 71. pantu, kā arī V pielikumu,
      ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0074/2005),

                  A.

                  ERP konstatēja savā iepriekšminētajā īpašajā ziņojumā, ka tā guvusi pieņemamu apliecinājumu faktam, ka pārskati 2003. finanšu gadam, kurš beidzās 31. decembrī, bija ticami, un, ka kopumā pamatdarbības bijušas likumīgas un sistemātiskas;

                  B.

                  2004. gada 21. aprīlī Parlaments pieņēma lēmumu par Eiropas Narkotiku un narkomānijas apkarošanas uzraudzības centra direktora saistību izpildi (5) sakarā ar šī centra 2002. finanšu gada budžetu, un papildu rezolūcijā Parlamenta lēmumam, cita starpā

                              —

                              atbalsta centra centienus, kas mērķēti uz to, lai nākotnē samazinātu pārnesumus,

                              —

                              atzīmē centra apņemšanos, ka tas nākotnē respektēs nepieciešamību atdalīt grāmatvežu un vadošā ierēdņa pienākumus, kā to pieprasa Finanšu regula,

                              —

                              aicina centru novērst tos personāla vadības trūkumus, uz kuriem norāda ERP, jo īpaši veidu kā tiek veikta personāla atlases procedūra;

            1.   atzīmē sekojošus skaitļus Eiropas Narkotiku un narkomānijas apkarošanas uzraudzības centra pārskatos 2003. un 2002. finanšu gada;
      Ieņēmumu un izdevumu pārskats 2003. un 2002. finanšu gadam

                  (in EUR 1000)

                  2003

                  2002

                  Revenue

                  Commission subsidies

                  9 300

                  9 000

                  Subsidies from Norway

                  421

                  413

                  Phare subsidies

                  334

                  735

                  Other revenue

                  67

                  133

                  Total revenue (a)

                  10 122

                  10 280

                  Expenditure

                  Staff — Title I of the budget

                  Payments

                  5 240

                  4 951

                  Appropriations carried over

                  88

                  80

                  Administration — Title II of the budget

                  Payments

                  558

                  632

                  Appropriations carried over

                  272

                  509

                  Operating expenditure — Title III of the budget

                  Payments

                  2 281

                  2 525

                  Appropriations carried over

                  1 679

                  1 001

                  Total expenditure (b)

                  10 117

                  9 698

                  Outturn for the financial year (a – b)

                  5

                  582

                  Balance carried over from the previous financial year

                  1 626

                  639

                  Appropriations carried over and cancelled

                  221

                  392

                  Sums for reuse from the previous financial year not used

                  21

                  9

                  Refunds to the Commission

                  – 1 584

                  —

                  Exchange rate differences

                  6

                  3

                  Balance for the financial year

                  295

                  1 626

                     NB: The totals may include differences due to rounding.

                     Source: Data from the Monitoring Centre.

            2.   aicina centru veikt stingrākus pasākumus, lai ātri likvidētu trūkumus attiecībā uz inventāra uzskaites organizāciju, ieskaitot kontroli noliktavās, dokumentiem un piemērotu IT izmantošanu;
      3.   atzīmē ERP satraukumu par problēmām, uz kurām norādīts saistībā ar līgumu pārraudzību, kas noslēgts ar valstu sadarbības punktiem; sagaida, ka centrs veiks pasākumus, lai labāk ieviestu šos līgumus;
      4.   atbalsta centra lēmumu veikt valstu centru darba kvalitātes iepriekšējā gada novērtējumu, pirms nākamā finanšu gada maksājuma veikšanas; šajā sakarībā, sagaida, ka centrs norādīs uz tām darbībām, kas varētu tikt finansētas no citiem avotiem;
      5.   atzīmē centra centienus veikt aktīvus pasākumus sabiedrības un trešo valstu informēšanā, lai veicinātu interesi par centra darbu;
      6.   atbalsta centra veiktos pasākumus vienādības plāna ieviešanā, un aicina centru arī nākotnē regulāri novērtēt šo pasākumu izpildi, lai nodrošinātu to ieviešanu;
      7.   atbalsta centra sazināšanās stratēģiju un apņemšanos informēt sabiedrību;.
      Vispārīgi jautājumi, kas attiecas uz Komisiju un aģentūrām

                  8.

                  atgādina savu nostāju, ka, lai gan Parlaments atbalstīja Komisijas centienus izstrādāt nedaudzus modeļus vismaz nākotnes “regulatīvajām” aģentūrām, tas uzskatīja, ka pašreizējo un nākotnes aģentūru struktūra pelna pamatīgu apspriešanu starpinstitucionālā līmenī; arī uzsver, ka, pirms tam, kad Komisija formulēs ietvarnosacījumus regulatīvo aģentūru izmantošanai, starpinstitucionālam līgumam ir jānosaka kopējas pamatnostādnes; tam ir jānotiek pirms saskaņota ietvara izveidošanas aģentūrām;

                  9.

                  atzīmē Komisijas nostāju (6) attiecībā uz atbildības deleģēšanu par uzdevumu izpildi citām institūcijām, ieskaitot aģentūras, nevis Komisijas galvenajai administrācijai; uzskata, ka tas neatbilst Parlamenta prasībai nopietni izskatīt starpinstitucionālā līmenī pašreizējo aģentūru struktūru; tādēļ aicina Komisiju sniegt paskaidrojumus par šo jautājumu un par turpmāko vispārējo starpinstitucionālo līgumu saistībā ar jauniem pasākumiem, kas jāveic finanšu plāna (7) ietvaros vai paralēli tam;

                  10.

                  aicina Komisiju organizēt un veikt vidējā termiņā, piemēram, standarta trīs gadu ciklā, šķērsgriezuma analīzi par individuālu aģentūru novērtējumiem, lai

                              a)

                              nonāktu pie secinājumiem attiecībā uz aģentūras darbības saskaņotību ar ES politiku kopumā un attiecībā uz pašreizējām vai izveidojamajām sinerģijām starp aģentūrām un Komisijas departamentiem;

                              b)

                              novērtētu plašāko Eiropas pievienoto vērtību, ko rada aģentūru darba rezultāti to atbilstošajās darbības sfērās, kā arī aģentūras modeļa efektivitāti un lietderību ES politikas īstenošanā vai īstenošanas veicināšanā;

                              c)

                              novērtētu un pastiprinātu aģentūru darbības ietekmi tajos virzienos, kas nosaka ES tuvumu un pārredzamību tās pilsoņiem;

                  11.

                  sagaida, ka šāda vispārēja analīze būs pieejama pirms 2005. gada beigām, un tā aptvers trīs gadu periodu, sākot no jaunās finanšu regulas ieviešanas, un ar to saistīto jauno struktūru aģentūru sistēmā;

                  12.

                  aicina aģentūras aktīvi piedalīties šādā procesā un sadarboties ar Komisiju, sniedzot ieguldījumu jomās, kuras, viņuprāt, ir būtiskas to darbībai, lomai, finanšu plūsmai un vajadzībām, kā arī jebkurā jautājumā, kas varētu palīdzēt uzlabot visu budžeta izpildes apstiprināšanas procedūru kopumā, ar nolūku veicināt šā procesa veiksmi; aicina aģentūras uzrādīt šādu ieguldījumu arī savām kompetentajām komitejām;

                  13.

                  aicina Komisiju paralēli šai darbībai ne vēlāk kā līdz 2005. gada beigām iesniegt priekšlikumus veicamajām maiņām pašreizējos aģentūru dibināšanas aktos ar nolūku, cita starpā, optimizēt tās attiecības ar aģentūrām; šādu priekšlikumu mērķim ir jābūt orientētam uz

                              a)

                              saskarsmes uzlabošanos starp Komisiju un aģentūrām;

                              b)

                              sadarbības nodibināšanu vai paplašināšanu, formulējot vajadzības, mērķus, sasniedzamos darba rezultātus un stratēģiju, lai šos mērķus sasniegtu, un standartu noteikšanu uzraudzībai un novērtēšanai;

                              c)

                              komplementārās darbības pastiprināšanu, labāku nepieciešamo resursu organizēšanu un šo resursu efektīvu piešķiršanu rezultātu sasniegšanai, kā arī sazināšanās stratēģijas izstrādāšanai šo rezultātu izplatīšanai;

                  14.

                  uzsver to, ka pirms tiek pieņemts jebkurš lēmums ierosināt jaunas aģentūras izveidi, Komisijai jāuzņemas veikt šīs aģentūras un tās funkciju nepieciešamības stingru izvērtējumu, ņemot vērā esošās struktūras, subsidiaritātes principus, ekonomisko vajadzību un procedūru vienkāršošanu;

                  15.

                  sagaida, ka Komisija drīz iesniegs pieprasītās pamatnostādnes attiecībā uz aģentūru personāla politiku pirms 2005. gada budžeta procedūras;

            Vispārējie jautājumi, kas attiecas uz aģentūrām

                  16.

                  cer turpmāk saņemt no katras aģentūras ziņojumu, kurā apkopota informācija par iekšējā auditora veiktajiem auditiem, par ieteikumiem un rīcību, kas veikta sakarā ar šiem ieteikumiem saskaņā ar Finanšu Regulas (EK, Euratom) Nr. 2343/2002 72. panta 5. punktu;

                  17.

                  aicina aģentūras veikt turpmākus pasākumus, lai pareizi piemērotu savam personālam noteikumus un lēmumus, kas piemērojami citiem ierēdņiem, (darbinieku darbā pieņemšanas procedūra un atbilstošu lēmumu pieņemšana, personas lietas, atalgojuma aprēķināšana un citas tiesības paaugstināšanas politiku, vakanču procentuālo sastāvu, prasību ievērot dzimumu līdztiesību, utt.);

                  18.

                  atzīmē, ka visumā vīriešu un sieviešu dzimuma darbinieku procentuālā attiecība kopējā aģentūru personālsastāvā rāda, ka pastāv neatbilstība starp vīriešiem un sievietēm; izsaka nožēlu, ka vīrieši ir apmēram viena trešdaļa no personāla un ir galvenokārt pārstāvēti augstos amatos, kurpretim sievietes pārsvarā ieņem zemus amatus; sagaida, ka aģentūras veiks pasākumus, lai mainītu šo situāciju;

                  19.

                  pieprasa aģentūrām nodrošināt to, lai visi atbilstošie Eiropas Parlamenta Direktīvas 2002/73/EK un Padomes 2002. gada 23. septembra noteikumi, kas groza Padomes Direktīvu 76/207/EEK par vienlīdzīgas attieksmes principa ieviešanu pret vīriešiem un sievietēm attiecībā uz nodarbinātību, arodapmācību un paaugstināšanu, un darba apstākļiem (8), tiek ieviesti to personāla politikā;

                  20.

                  sagaida, ka aģentūras, reaģējot uz atbilstošajiem Revīzijas Palātas novērojumiem, pilnībā ievēros finanšu regulas budžeta principus, īpaši tos, kas attiecas uz vienotību un budžeta precizitāti; aicina aģentūras, kuras to vēl nav izdarījušas, izpildīt finanšu regulas prasības grāmatvedības jautājumos un turpināt nostiprināt savas iekšējās pārvaldības un kontroles procedūras;

                  21.

                  mudina aģentūras, īpaši tās, kuru darbībām ir kopēji punkti ar citu aģentūru darbībām vai uzdevumiem, stiprināt savstarpējo sadarbību, tādējādi radot iespējas attīstīt sinerģijas; aicina savu sadarbību pienācīgi noformēt ar specifiskiem līgumiem (kopīgām deklarācijām, saprašanās memorandiem, lēmumiem par kopēju plānošanu un rīcību vai programmām, kurām ir komplementāras iezīmes), lai novērstu darba dublēšanos un nodrošinātu, ka katras aģentūras darba rezultāts ir skaidri nosakāms, un ka kopējo centienu rezultāts palielina pievienoto vērtību un šo aģentūru darba ietekmi; sagaida regulāru informāciju šajā jautājumā;

                  22.

                  aicina aģentūras veltīt īpašu uzmanību līgumu piešķiršanas procedūrām un līgumu pārvaldībai; aicina veikt visus vajadzīgos pasākumus attiecībā uz to administratīvajām struktūrām, lai nostiprinātu iekšējās kontroles procedūras, informācijas avotus un pārvaldību; uzskata, ka šādi pasākumi varētu ietvert, kur tas ir nepieciešams vai izpildāms, īpašu vienību izveidošanu ar padomdevēja funkcijām, kas, pamatojoties uz riska analīzi, konsultētu, kā vislabāk sagatavot līguma piešķiršanas procedūras, kā nodrošināt pārraudzību un veikt papildu pasākumus saskaņā ar prasībām; šajā jautājumā pieprasa Komisijai un Revīzijas Palātai nostiprināt sadarbību ar aģentūrām;

                  23.

                  atzīmē grūtības, uz kurām atsaucās daži direktori attiecībā uz aģentūrām noteikto termiņu izpildi ziņojumu iesniegšanai, kā noteikts finanšu regulā; aicina aģentūru direktorus, ņemot vērā gaidāmo finanšu regulas pārskatīšanu 2005. gadā, informēt Budžeta komiteju un Budžeta kontroles komiteju par līdz šim pieredzētajām grūtībām, lai tās varētu apspriest pārskatīšanas ietvaros; sagaida, ka direktori izteiks specifiskus priekšlikumus alternatīviem izkārtojumiem attiecībā uz termiņiem, kas varētu vislabāk atbilst viņu darbības prasībām, vienlaikus ievērojot aģentūru ziņošanas saistības kā paredzēts finanšu regulā;

                  24.

                  atzīmē aģentūru direktoru pozitīvo reakciju uz tās Parlamenta komitejas aicinājumu, kas ir atbildīga par budžeta izpildes apstiprināšanas procedūras sagatavošanu, izveidot precīzāku komunikācijas sistēmu, īpaši, lai nodrošinātu to dokumentu nosūtīšanu komitejai no aģentūrām, kas attiecas uz aģentūru ziņošanas saistībām; uzskata, ka šādas komunikācijas labāka ierīcība stiprinās tā sadarbību ar aģentūrām un veicinās demokrātisku kontroli;

                  25.

                  aicina aģentūru direktorus turpmāk papildināt savu gada darbības pārskatu, kuru iesniedz kopā ar finanšu un pārvaldības informāciju, ar tādu garantijas deklarāciju attiecībā uz darbību likumību un regularitāti, kas ir līdzīga deklarācijām, ko paraksta Komisijas ģenerāldirektori;

                  26.

                  aicina aģentūras izveidot vispusīgu komunikācijas stratēģiju, lai sava darba rezultātus piemērotā veidā darītu pieejamus vispārējai sabiedrībai, papildus šo rezultātu iesniegšanai institūcijām, dalībvalstu kompetentiem dienestiem, speciālistiem, partneriem vai īpašiem beneficiāriem; aicina aģentūras, ņemot vērā šādas stratēģijas izveidošanu, pastiprināt viņu sadarbību un informācijas apmaiņu par labāko praksi šī mērķa sasniegšanai; sagaida, ka aģentūras pienācīgā veidā informēs Parlamenta kompetentās komitejas par sekmēm šādas stratēģijas izstrādāšanā pirms nākamās budžeta izpildes apstiprināšanas procedūras;

            Vispārējie jautājumi, kas attiecas uz Revīzijas palātu un aģentūrām

                  27.

                  atbalsta Palātas iniciatīvu pievienot tabulu saviem īpašajiem ziņojumiem par aģentūru sniegto kopsavilkuma informāciju par konkrētās aģentūras kompetencēm, vadīšanu, pieejamajiem resursiem un darba rezultātiem; uzskata, ka tas veicinās šo Kopienas institūciju darba skaidrību un pārredzamību, atbilstoši nodrošinot noderīgu pamatu salīdzināšanai ar nolūku izveidot aģentūrām saskaņotu darbības ietvaru, ko ir prasījis Parlaments;

                  28.

                  aicina Palātu un aģentūras stiprināt sadarbību, lai veicinātu visu budžeta un finanšu jautājumu procedūru un tehnisko līdzekļu rūpīgu pārvaldīšanu ar nolūku izveidot metodiku, kas sagatavotu pamatu pozitīvai budžeta atbrīvošanai pašā procesa sākumā; sagaida regulāru informāciju par panākumiem un labākās pieredzes īstenošanu;

                  29.

                  aicina Palātu un aģentūras uzlabot pretrunīgās procedūras pārredzamību pirms Palātas galīgā ziņojuma par budžeta izpildes apstiprināšanu, lai izvairītos no jebkādām pretrunām vai neskaidrības, kas varētu apdraudēt visas procedūras ticamību; šajā ziņā aicina Palātu un Komisiju sagatavot priekšlikumu par realizējamu veidu, kā uzlabot informāciju par veiktajiem uzlabojumiem un/vai atklātajām problēmām no laika, kad pirmo reizi tiek apspriests Palātas sagatavošanas ziņojums, līdz lēmuma pieņemšanas laikam par budžeta izpildes apstiprināšanu, lai sniegtu visprecīzāko priekšstatu par situāciju aģentūrās.

         (1)  OV C 324, 30.12.2004., 83. lpp.

         (2)  OV L 248, 16.9.2002., 1. lpp.

         (3)  OV L 245, 29.9.2003., 30. lpp.

         (4)  OV L 357, 31.12.2002., 72. lpp.

         (5)  OV L 330, 4.11.2004., 59. lpp.

         (6)  Kā izklāstīts 1. pielikumā Komisijas paziņojumam Padomei un Eiropas Parlamentam “Mūsu kopīgās nākotnes veidošana. Paplašinātās Eiropas Savienības politiski risināmie jautājumi un budžeta līdzekļi 2007.–2013. gadā”, (KOM(2004) 0101, 38. lpp.).

         (7)  Skatīt pielikumu Komisijas ziņojumam par 2002. gada budžeta izpildes kontroli (KOM(2004) 0648, 108. lpp.).

         (8)  OV L 269, 5.10.2002., 15. lpp.


title: Padomes Lēmums (1995. gada 4. decembris) par Eiropas Kopienas Pagaidu nolīguma noslēgšanu ar Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Ukrainu, no otras puses, attiecībā uz tirdzniecību un ar tirdzniecību saistītiem jautājumiem

text:
Svarīgs juridisks paziņojums

|

31995D0541

Oficiālais Vēstnesis L 311 , 23/12/1995 Lpp. 0001 - 0001

		Padomes Lēmums(1995. gada 4. decembris)par Eiropas Kopienas Pagaidu nolīguma noslēgšanu ar Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Ukrainu, no otras puses, attiecībā uz tirdzniecību un ar tirdzniecību saistītiem jautājumiem(95/541/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punkta pirmo teikumu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā, līdz stājas spēkā 1994. gada 14. jūnijā Luksemburgā parakstītais Partnerattiecību un sadarbības nolīgums starp Eiropas Kopienām un to dalībvalstīm, no vienas puses, un Ukrainu, no otras puses, jāapstiprina 1995. gada 1. jūnijā Briselē parakstītais Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Ukrainu, no otras puses,IR PIEŅĒMUSI ŠO LĒMUMU.1. pantsAr šo Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Ukrainu, no otras puses, kopā ar Protokolu un deklarācijām ir apstiprināts Eiropas Kopienas vārdā.Minētie teksti ir pievienoti šim lēmumam.2. pantsPadomes priekšsēdētājs Eiropas Kopienas vārdā sniedz Pagaidu nolīguma 36. pantā [2] noteikto paziņojumu.Briselē, 1995. gada 4. decembrīPadomes vārdā —priekšsēdētājsJ. Solana[1] OV C 308, 20.11.1995.[2] Pagaidu nolīguma spēkā stāšanās datumu Eiropas Kopienu Oficiālajā Vēstnesī publicēs Padomes ģenerālsekretariāts.--------------------------------------------------


title: 2005/368/EK: Padomes Lēmums (2005. gada 26. aprīlis), ar ko ieceļ trīs Reģionu komitejas locekļus no Latvijas

text:
               11.5.2005

               LV

               Eiropas Savienības Oficiālais Vēstnesis

               L 119/11

      PADOMES LĒMUMS

   (2005. gada 26. aprīlis),
   ar ko ieceļ trīs Reģionu komitejas locekļus no Latvijas
   (2005/368/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Latvijas valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK, ar ko ieceļ Reģionu komitejas locekļus un locekļu aizstājējus laikposmam no 2002. gada 26. janvāra līdz 2006. gada 25. janvārim (1).

               (2)

               Pēc tam, kad no amata atkāpās Andris JAUNSLEINIS, Jānis KALNAČS un Arvīds KUCINS, par ko Padomei paziņots 2005. gada 6. aprīlī, ir atbrīvojušās trīs Reģionu komitejas locekļa vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, tas ir, līdz 2006. gada 25. janvārim, Reģionu komitejas locekļa amatā tiek iecelti:

               —

               Andris ELKSNĪTIS,
               Dobeles pilsētas Domes priekšsēdētājs;

               —

               Edmunds KRASTIŅŠ,
               Rīgas domes deputāts;

               —

               Tālis PUĶĪTIS,
               Siguldas novada domes priekšsēdētājs.

         2. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā tā pieņemšanas dienā.

      Luksemburgā, 2005. gada 26. aprīlī

            Padomes vārdā —

            priekšsēdētājs

         F. BODEN

      (1)  OV L 24, 26.1.2002., 38. lpp.


title: 2008/818/EK: Eiropas Parlamenta un Padomes Lēmums ( 2008. gada 22. oktobris ) par Eiropas Globalizācijas pielāgošanas fonda mobilizēšanu saskaņā ar Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību 28. punktu

text:
               29.10.2008

               LV

               Eiropas Savienības Oficiālais Vēstnesis

               L 285/13

      EIROPAS PARLAMENTA UN PADOMES LĒMUMS

   (2008. gada 22. oktobris)
   par Eiropas Globalizācijas pielāgošanas fonda mobilizēšanu saskaņā ar Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību 28. punktu
   (2008/818/EK)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Komisijas priekšlikumu,
   tā kā:

               (1)

               Eiropas Globalizācijas pielāgošanas fondu (turpmāk tekstā – “Fonds”) izveidoja, lai sniegtu papildu atbalstu darbiniekiem, kurus skar pasaules tirdzniecības modeļu nozīmīgāko strukturālo pārmaiņu sekas, un lai palīdzētu viņiem no jauna iekļauties darba tirgū.

               (2)

               Saskaņā ar 2006. gada 17. maija Iestāžu nolīgumu Fonda līdzekļus drīkst mobilizēt ne vairāk kā EUR 500 miljonu apmērā gadā.

               (3)

               Spānija 2008. gada 6. februārī iesniedza pieteikumu Fonda līdzekļu izmantošanai saistībā ar darbinieku (jo īpaši to darbinieku, kurus no darba atlaida uzņēmums “Delphi Automotive Systems España, S.L.U.”) skaita samazināšanu mašīnbūvniecības nozarē. Pieteikums atbilst Regulas (EK) Nr. 1972/2006 10. pantā minētajām prasībām par finansiālā ieguldījuma noteikšanu.

               (4)

               Lietuva 2008. gada 8. maijā iesniedza pieteikumu Fonda līdzekļu izmantošanai saistībā ar darbinieku (jo īpaši to darbinieku, kurus no darba atlaida uzņēmums “Alytaus Tekstile”) skaita samazināšanu tekstilrūpniecības nozarē. Pieteikums atbilst Regulas (EK) Nr. 1972/2006 10. pantā minētajām prasībām par finansiālā ieguldījuma noteikšanu.

               (5)

               Tādēļ ir jāmobilizē Fonda līdzekļi, lai apmierinātu pieteikumos izteiktās prasības pēc finansiāla ieguldījuma,

         IR NOLĒMUŠI ŠĀDI.
   1. pants
   Eiropas Savienības 2008. finanšu gada vispārējā budžetā mobilizē Eiropas Globalizācijas pielāgošanas fondu, lai nodrošinātu līdzekļus EUR 10 770 772 apmērā saistību un maksājumu apropriācijām.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2008. gada 22. oktobrī

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         J.-P. JOUYET

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2008/516/EK: Eiropas Parlamenta 2007. gada 24. aprīļa Lēmums par Eiropas Vides aģentūras kontu slēgšanu attiecībā uz 2005. finanšu gadu

text:
               15.7.2008

               LV

               Eiropas Savienības Oficiālais Vēstnesis

               L 187/111

      EIROPAS PARLAMENTA

   2007. gada 24. aprīļa Lēmums
   par Eiropas Vides aģentūras kontu slēgšanu attiecībā uz 2005. finanšu gadu
   (2008/516/EK)
   EIROPAS PARLAMENTS,
   ņemot vērā Eiropas Vides aģentūras 2005. finanšu gada galīgos pārskatus (1),
   ņemot vērā Revīzijas palātas ziņojumu par Eiropas Vides aģentūras 2005. finanšu gada pārskatiem, ar Aģentūras atbildēm (2),
   ņemot vērā Padomes 2007. gada 27. februāra ieteikumu (5711/2007 – C6-0080/2007),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 1990. gada 7. maija Regulu (EEK) Nr. 1210/90, ar ko izveido Eiropas Vides aģentūru un Eiropas Vides informācijas un novērojumu tīklu, (4) un it īpaši tās 13. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0103/2007),

               1.

               konstatē, ka Eiropas Vides aģentūras 2004. un 2005. finanšu gada galīgie pārskati ir šādi:
               Ieņēmumu un izdevumu pārskats par 2004. un 2005. finanšu gadu

                           (EUR 1000)

                           2005

                           2004

                           Ieņēmumi

                           EK subsīdijas

                           34 970

                           29 658

                           Citas subsīdijas

                           745

                           1 998

                           Banku procenti

                           153

                           126

                              Ieņēmumi kopā (A)

                              35 868

                              31 782

                              Izdevumi

                              I sadaļas izdevumi kopā

                           Maksājumi

                           13 958

                           12 447

                           Maksājumi – piešķirtie ieņēmumi

                           207

                           2

                           Pārnestās apropriācijas

                           510

                           435

                           Pārnestās apropriācijas – piešķirtie ieņēmumi

                           343

                           66

                              II sadaļas izdevumi kopā

                           Maksājumi

                           2 960

                           3 451 (6)

                           Maksājumi – piešķirtie ieņēmumi

                           16

                           Pārnestās apropriācijas

                           896

                           394

                           Pārnestās apropriācijas – piešķirtie ieņēmumi

                           63

                           0

                              III sadaļas izdevumi kopā

                           Maksājumi

                           8 942

                           9 543

                           Maksājumi – piešķirtie ieņēmumi

                           841

                           14

                           Pārnestās apropriācijas

                           4 075

                           4 845

                           Pārnestās apropriācijas – piešķirtie ieņēmumi

                           1 891

                           2 419

                              Izdevumi kopā (B)

                              34 702

                              33 616

                              Kārtējā gada neto rezultāts (A-B)

                           1 164

                           -2 822

                           Pārnestās un anulētās apropriācijas

                           373

                           507

                           Pārnestie un anulētie atmaksātie līdzekļi

                           0

                           Iepriekšējā gada 31. decembrī no piešķirtajiem ieņēmumiem pieejamo apropriāciju pārnesuma korekcija

                           2 997

                           0

                           No iepriekšējā gada pārnestais atlikums

                           -6 360

                           -4 190

                           Anulētie piešķirtie ieņēmumi

                           98

                           Valūtas kursa svārstības

                           -7

                           3

                           Korekcijas par iepriekšējiem gadiem

                           0

                           43

                              Pārnestais atlikums

                           -1 832

                           -6 360

                              N.B.: Kopsummas var atšķirties noapaļošanas dēļ.

                              Avots: aģentūras sniegtie dati. Šajā tabulā apkopota aģentūras gada pārskatā sniegtā informācija.

               2.

               apstiprina Eiropas Vides aģentūras kontu slēgšanu attiecībā uz 2005. finanšu gadu;

               3.

               uzdod priekšsēdētājam nosūtīt šo lēmumu Eiropas Vides aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 266, 31.10.2006., 1. lpp.

      (2)  OV C 312, 19.12.2006., 36. lpp.

      (3)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (4)  OV L 120, 11.5.1990., 1. lpp. Regulā jaunākie grozījumi izdarīti ar Regulu (EK) Nr. 1641/2003 (OV L 245, 29.9.2003., 1. lpp.).

      (5)  OV L 357, 31.12.2002., 72. lpp.

      (6)  Ietver Dānijas valdībai samaksātā nekustamā īpašuma nodokli EUR 905 823 apmērā. Aģentūra uzskata, ka Dānijas valdībai šī summa būtu jāatmaksā.

      N.B.: Kopsummas var atšķirties noapaļošanas dēļ.

      Avots: aģentūras sniegtie dati. Šajā tabulā apkopota aģentūras gada pārskatā sniegtā informācija.


title: 2007/633/EK: Padomes Lēmums ( 2007. gada 18. septembris ), lai noslēgtu Nolīgumu starp Eiropas Kopienu un Jaunzēlandi par dažiem gaisa pārvadājumu pakalpojumu aspektiem

text:
               2.10.2007

               LV

               Eiropas Savienības Oficiālais Vēstnesis

               L 256/27

      PADOMES LĒMUMS

   (2007. gada 18. septembris),
   lai noslēgtu Nolīgumu starp Eiropas Kopienu un Jaunzēlandi par dažiem gaisa pārvadājumu pakalpojumu aspektiem
   (2007/633/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu kopā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Padome ar 2003. gada 5. jūnija Lēmumu pilnvaroja Komisiju sākt sarunas ar trešām valstīm, lai ar Kopienas nolīgumu aizstātu atsevišķus noteikumus pašlaik spēkā esošajos divpusējos nolīgumos.

               (2)

               Komisija saskaņā ar mehānismiem un norādījumiem, kas minēti Padomes 2003. gada 5. jūnija Lēmuma pielikumā, Kopienas vārdā ir apspriedusi nolīgumu ar Jaunzēlandi par dažiem gaisa pārvadājumu pakalpojumu aspektiem.

               (3)

               Ņemot vērā tā iespējamo noslēgšanu vēlāk, Nolīgums ir parakstīts Kopienas vārdā saskaņā ar Padomes Lēmumu 2006/466/EK (2).

               (4)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Jaunzēlandi par dažiem gaisa pārvadājumu pakalpojumu aspektiem.
   2. pants
   Ar šo Padomes priekšsēdētājs tiek pilnvarots norīkot personu, kas ir tiesīga sniegt nolīguma 8. panta 1. punktā paredzēto paziņojumu.

      Briselē, 2007. gada 18. septembrī

            Padomes vārdā —

            priekšsēdētājs

         R. PEREIRA

      (1)  Oficiālajā Vēstnesī vēl nav publicēts.

      (2)  OV L 184, 6.7.2006., 25. lpp.


title: Padomes Lēmums (1997. gada 22. aprīlis) par Nolīguma noslēgšanu par valsts pasūtījumu telekomunikāciju jomā un Nolīguma noslēgšanu memoranda veidā par valsts pasūtījumu privātiem telekomunikācijas pakalpojumu sniedzējiem starp Eiropas Kopienu un Korejas Republiku

text:
Svarīgs juridisks paziņojums

|

31997D0784

Oficiālais Vēstnesis L 321 , 22/11/1997 Lpp. 0030 - 0031

		Padomes Lēmums(1997. gada 22. aprīlis)par Nolīguma noslēgšanu par valsts pasūtījumu telekomunikāciju jomā un Nolīguma noslēgšanu memoranda veidā par valsts pasūtījumu privātiem telekomunikācijas pakalpojumu sniedzējiem starp Eiropas Kopienu un Korejas Republiku(97/784/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punkta pirmo teikumu,ņemot vērā Komisijas priekšlikumu,tā kā ir jāapstiprina Nolīgums par valsts pasūtījumu telekomunikācijas jomā un Nolīgums memoranda veidā par valsts pasūtījumu privātiem telekomunikācijas pakalpojumu sniedzējiem starp Eiropas Kopienu un Korejas Republiku;tā kā Nolīguma noslēgšanu par valsts pasūtījumu telekomunikācijas jomā un Nolīguma noslēgšanu memoranda veidā jāpamato ar Līguma 113. pantu, jo Nolīgumu piemēro tikai produktiem un pakalpojumiem, kas ir saistīti ar valsts pasūtījumu šiem produktiem;tā kā ir lietderīgi, ka Padomei ir jāpilnvaro Komisija, lai tā pēc apspriešanās ar īpašu komiteju, ko ieceļ Padome, Kopienas vārdā apstiprinātu grozījumus Nolīguma par valsts pasūtījumu telekomunikācijas jomā I pielikumā; tā kā tomēr šāda pilnvarošana attiecas tikai uz grozījumiem, kas izriet no tās procedūras piemērošanas, kura paredzēta 8. pantā Padomes 1993. gada 14. jūnija Direktīvā 93/38/EEK, ar ko koordinē valsts pasūtījuma procedūras, kuras piemēro subjekti, kas darbojas ūdensapgādes, enerģētikas, transporta un telekomunikāciju nozarē, [1]IR PIEŅĒMUSI ŠĀDU LĒMUMU.1. pantsAr šo Kopienas vārdā apstiprina Nolīgumu par valsts pasūtījumu telekomunikācijas jomā un Nolīgumu memoranda veidā par valsts pasūtījumu privātiem telekomunikācijas pakalpojumu sniedzējiem starp Eiropas Kopienu un Korejas Republiku.Nolīguma un memoranda teksti ir pievienoti šim lēmumam.2. pantsAr šo Padomes priekšsēdētājs tiek pilnvarots iecelt personu, kas ir pilnvarota parakstīt Nolīgumu un memorandu, lai tas kļūtu saistošs Kopienai.3. pantsAr šo Komisija Kopienas vārdā tiek pilnvarota apstiprināt grozījumus Nolīguma par valsts pasūtījumu telekomunikācijas jomā I pielikumā.Īpaša komiteja, ko ieceļ Padome, palīdz Komisijai veikt šo uzdevumu.Pirmajā daļā minētā pilnvarošana attiecas tikai uz grozījumiem, kas būtu nepieciešami, ja ir jāpiemēro Direktīvas 93/38/EEK 8. pantā paredzētās procedūras.Luksemburgā, 1997. gada 22. aprīlīPadomes vārdā —priekšsēdētājsJ. Van Aartsen[1] OV L 199, 9.8.1993., 84. lpp. Direktīva, kas ir grozīta ar 1994. gada Pievienošanās aktu--------------------------------------------------


title: Padomes Lēmums (KĀDP) 2016/1990 (2016. gada 14. novembris), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju. ) (EULEX KOSOVO)

text:
                  15.11.2016

                  LV

                  Eiropas Savienības Oficiālais Vēstnesis

                  L 306/16

            PADOMES LĒMUMS (KĀDP) 2016/1990
      (2016. gada 14. novembris),
      ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (*) (EULEX KOSOVO)
      EIROPAS SAVIENĪBAS PADOME,
      ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
      ņemot vērā Savienības Augstās pārstāves ārlietās un drošības politikas jautājumos priekšlikumu,
      tā kā:

                  (1)

                  Padome 2008. gada 4. februārī pieņēma Vienoto rīcību 2008/124/KĀDP (1).

                  (2)

                  2016. gada 14. jūnijā Padome pieņēma Lēmumu (KĀDP) 2016/947 (2), ar ko grozīja Vienoto rīcību 2008/124/KĀDP, pagarināja EULEX KOSOVO pilnvaras līdz 2018. gada 14. jūnijam un paredzēja jaunu finanšu atsauces summu minētās misijas pilnvaru īstenošanai Kosovā līdz 2016. gada 14. decembrim un dalībvalstī pārceltas tiesvedības atbalstam līdz 2017. gada 14. jūnijam.

                  (3)

                  Jaunā finanšu atsauces summa EULEX KOSOVO pilnvaru īstenošanai būtu jāparedz līdz 2017. gada 14. jūnijam.

                  (4)

                  Nekas šajā lēmumā nebūtu jāsaprot kā tāds, kas skar tiesnešu un prokuroru neatkarību un autonomiju.

                  (5)

                  Ņemot vērā EULEX KOSOVO darbību īpašās iezīmes, lai atbalstītu dalībvalstī pārceltu tiesvedību, ir piemēroti šajā lēmumā noteikt summu dalībvalstī pārceltas tiesvedības atbalsta segšanai un paredzēt, ka līdzekļi minētās budžeta daļas īstenošanai tiek gūti no dotācijas.

                  (6)

                  Noteikumi par piedalīšanos misijas iepirkumu procedūrās un izcelsmes noteikumi, kas piemērojami precēm, ko tā iegādājas, būtu jāsaskaņo ar noteikumiem attiecībā uz citām civilām KDAP misijām.

                  (7)

                  Vienotā rīcība 2008/124/KĀDP būtu attiecīgi jāgroza.

                  (8)

                     EULEX KOSOVO darbība notiks apstākļos, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

            IR PIEŅĒMUSI ŠO LĒMUMU.
      1. pants
      Vienoto rīcību 2008/124/KĀDP groza šādi:

                  1)

                  vienotās rīcības 16. pantu groza šādi:

                              a)

                              panta 1. punktu aizstāj ar šādu:
                              “1.   Finanšu atsauces summa, kas paredzēta EULEX KOSOVO izdevumu segšanai līdz 2010. gada 14. oktobrim, ir EUR 265 000 000.
                              Finanšu atsauces summa, kas paredzēta EULEX KOSOVO izdevumu segšanai no 2010. gada 15. oktobra līdz 2011. gada 14. decembrim, ir EUR 165 000 000.
                              Finanšu atsauces summa, kas paredzēta EULEX KOSOVO izdevumu segšanai no 2011. gada 15. decembra līdz 2012. gada 14. jūnijam, ir EUR 72 800 000.
                              Finanšu atsauces summa, kas paredzēta EULEX KOSOVO izdevumu segšanai no 2012. gada 15. jūnija līdz 2013. gada 14. jūnijam, ir EUR 111 000 000.
                              Finanšu atsauces summa, kas paredzēta EULEX KOSOVO izdevumu segšanai no 2013. gada 15. jūnija līdz 2014. gada 14. jūnijam, ir EUR 110 000 000.
                              Finanšu atsauces summa, kas paredzēta EULEX KOSOVO izdevumu segšanai no 2014. gada 15. jūnija līdz 2014. gada 14. oktobrim, ir EUR 34 000 000.
                              Finanšu atsauces summa, kas paredzēta EULEX KOSOVO izdevumu segšanai no 2014. gada 15. oktobra līdz 2015. gada 14. jūnijam, ir EUR 55 820 000.
                              Finanšu atsauces summa, kas paredzēta EULEX KOSOVO izdevumu segšanai no 2015. gada 15. jūnija līdz 2016. gada 14. jūnijam, ir EUR 77 000 000.
                              Finanšu atsauces summa, kas paredzēta EULEX KOSOVO izdevumu segšanai no 2016. gada 15. jūnija līdz 2017. gada 14. jūnijam, ir EUR 86 850 000.
                              No devītajā daļā minētās summas tam, lai segtu EULEX KOSOVO izdevumus tās pilnvaru Kosovā īstenošanai, no 2016. gada 15. jūnija līdz 2016. gada 14. decembrim ir paredzēta summa EUR 34 500 000 apmērā, no 2016. gada 15. decembra līdz 2017. gada 14. jūnijam – summa EUR 23 250 000 apmērā; ar EUR 29 100 000 tiek segts atbalsts dalībvalstī pārceltai tiesvedībai no 2016. gada 15. jūnija līdz 2017. gada 14. jūnijam un arī ar atpakaļejošu datumu izdevumi, ko rada atbalsta sniegšana pārceltai tiesvedībai no 2016. gada 1. aprīļa. Komisija paraksta dotācijas nolīgumu ar sekretāru, kurš darbojas tās kancelejas vārdā, kas atbild par pārceltās tiesvedības administrāciju, attiecībā uz minēto summu. Eiropas Parlamenta un Padomes Regulā (ES, Euratom) Nr. 966/2012 (**) paredzētie noteikumi par dotācijām attiecas uz šo dotācijas nolīgumu.
                              Par finanšu atsauces summu EULEX KOSOVO turpmākajam laikposmam lemj Padome.

                                 (**)  Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).”;"

                              b)

                              panta 2. punktu aizstāj ar šādu:
                              “2.   Visus izdevumus pārvalda saskaņā ar noteikumiem un procedūrām, ko piemēro Savienības vispārējam budžetam. Fizisku un juridisku personu dalība procedūrās, ar kurām piešķir no misijas budžeta finansētu iepirkuma līgumu slēgšanas tiesības, ir bez ierobežojumiem. Turklāt uz precēm, ko iegādājas EULEX KOSOVO, neattiecas izcelsmes noteikumi.”;

                              c)

                              panta 3. punktu aizstāj ar šādu:
                              “3.   Ņemot vērā Komisijas apstiprināšanu, misijas vadītājs var noslēgt tehniskas vienošanās ar ES dalībvalstīm, iesaistītajām trešām valstīm un citiem Kosovā iesaistītiem starptautiskajiem dalībniekiem saistībā ar iekārtu, pakalpojumu un telpu iegādi EULEX KOSOVO vajadzībām. EUPT KOSOVO EULEX KOSOVO vajadzībām plānošanas un sagatavošanas fāzē noslēgto nolīgumu vai vienošanos noslēdzējus attiecīgi pārceļ uz EULEX KOSOVO. EUPT KOSOVO aktīvus pārceļ uz EULEX KOSOVO.”;

                  2)

                  vienotās rīcības 18. panta 1. punktu aizstāj ar šādu:
                  “1.   AP ir pilnvarots nodot Apvienoto Nāciju Organizācijai, NATO/KFOR, citām trešām personām, kas piedalās šajā vienotajā rīcībā, un FRONTEX ES klasificētu informāciju un dokumentus, kuri izstrādāti EULEX KOSOVO vajadzībām, atbilstīgi katrai struktūrai piemērojamam klasifikācijas līmenim un saskaņā ar Lēmumu 2013/488/ES. Lai to atvieglotu, sagatavo vietējus tehniskus noteikumus.”

            2. pants
      Šis lēmums stājas spēkā tā pieņemšanas dienā.

         Briselē, 2016. gada 14. novembrī

               Padomes vārdā –

               priekšsēdētāja

            F. MOGHERINI

         (*)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.

         (1)  Padomes Vienotā rīcība 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā, EULEX KOSOVO (OV L 42, 16.2.2008., 92. lpp.).

         (2)  Padomes Lēmums (KĀDP) 2016/947 (2016. gada 14. jūnijs), ar ko groza Vienoto rīcību 2008/124/KĀDP par Eiropas Savienības Tiesiskuma misiju Kosovā (EULEX KOSOVO) (OV L 157, 15.6.2016., 26. lpp.).


title: Politikas un drošības komitejas Lēmums (KĀDP) 2017/682 (2017. gada 29. marts), ar ko ieceļ ES spēku komandieri Eiropas Savienības militārajai operācijai Bosnijā un Hercegovinā un atceļ Lēmumu (KĀDP) 2016/332 (BiH/25/2017)

text:
               11.4.2017

               LV

               Eiropas Savienības Oficiālais Vēstnesis

               L 98/20

         POLITIKAS UN DROŠĪBAS KOMITEJAS LĒMUMS (KĀDP) 2017/682
   (2017. gada 29. marts),
   ar ko ieceļ ES spēku komandieri Eiropas Savienības militārajai operācijai Bosnijā un Hercegovinā un atceļ Lēmumu (KĀDP) 2016/332 (BiH/25/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1) un jo īpaši tās 6. panta 1. punktu,
   tā kā:

               (1)

               Ievērojot Vienotās rīcības 2004/570/KĀDP 6. panta 1. punktu, Padome pilnvaroja Politikas un drošības komiteju (PDK) pieņemt attiecīgos lēmumus par ES spēku komandiera iecelšanu Eiropas Savienības militārajai operācijai Bosnijā (“ES spēku komandieris”).

               (2)

               PDK 2016. gada 23. februārī pieņēma Lēmumu (KĀDP) 2016/332 (2), ar ko par ES spēku komandieri iecēla ģenerālmajoru Friedrich SCHRÖTTER.

               (3)

               ES operācijas komandieris ir ieteicis par jauno ES spēku komandieri iecelt brigādes ģenerāli Anton WALDNER, kurš nomainītu ģenerālmajoru Friedrich SCHRÖTTER no 2017. gada 28. marta.

               (4)

               ES Militārā komiteja atbalsta minēto ieteikumu.

               (5)

               Tāpēc Lēmums (KĀDP) 2016/332 būtu jāatceļ.

               (6)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā.

               (7)

               Eiropadomes Kopenhāgenas sanāksmē 2002. gada 12. un 13. decembrī tika pieņemta deklarācija, kurā paziņots, ka mehānisms “Berlīne plus” un tā īstenošana attieksies vienīgi uz tām Savienības dalībvalstīm, kuras ir arī vai nu NATO dalībvalstis, vai “Partnerattiecības mieram” locekles un kuras attiecīgi ir noslēgušas divpusējus drošības nolīgumus ar NATO,

         IR PIEŅĒMUSI ŠO LĒMUMU.
   1. pants
   Ar šo brigādes ģenerālis Anton WALDNER no 2017. gada 28. marta tiek iecelts par ES spēku komandieri Eiropas Savienības militārajai operācijai Bosnijā un Hercegovinā.
   2. pants
   Ar šo tiek atcelts Lēmums (KĀDP) 2016/332.
   3. pants
   Šis lēmums stājas spēkā 2017. gada 28. martā.

      Briselē, 2017. gada 29. martā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 252, 28.7.2004., 10. lpp.

      (2)  Politikas un drošības komitejas Lēmums (KĀDP) 2016/332 (2016. gada 23. februāris), ar ko ieceļ ES spēku komandieri Eiropas Savienības militārajai operācijai Bosnijā un Hercegovinā un atceļ Lēmumu BiH/22/2014 (BiH/23/2016) (OV L 62, 9.3.2016., 14. lpp.).